**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2017 m. vasario 23 d. sprendimo Nr. T2-48 „Dėl pritarimo projektO „LAIKINO APGYVENDINIMO NAMŲ INFRASTRUKTŪROS MODERNIZAVIMAS (ŠILUTĖS PL. 8)“ įgyvendinimui“ PAKEITIMO**

2017 m. gegužės 2 d. Nr. T1-119

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 23 punktu, 16 straipsnio 2 dalies 40 punktu, 18 straipsnio 1 dalimi, 50 straipsnio 3 dalimi ir Lietuvos Respublikos socialinės apsaugos ir darbo ministro 2016 m. birželio 22 d. įsakymu Nr. A1‑307 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.1.1‑CPVA-R-407 „Socialinių paslaugų infrastruktūros plėtra“ projektų finansavimo sąlygų aprašo patvirtinimo“, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2017 m. vasario 23 d. sprendimo Nr. T2‑48 „Dėl pritarimo projekto „Laikino apgyvendinimo namų infrastruktūros modernizavimas (Šilutės pl. 8)“ įgyvendinimui“ 2 punktą ir jį išdėstyti taip:

„2. Užtikrinti Projekto bendrąjį finansavimą Klaipėdos miesto savivaldybės biudžeto lėšomis – ne mažiau kaip 15 proc. tinkamų Projekto išlaidų bei netinkamų, tačiau šiam Projektui įgyvendinti būtinų išlaidų padengimą ir tinkamų išlaidų dalį, kurios nepadengia Projektui skiriamas finansavimas.“

2. Skelbti šį sprendimą Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Saulius Budinas |

Parengė

Projektų skyriaus Projektų valdymo poskyrio vyriausioji specialistė

Jurgita Jasilionienė, tel. 39 60 46

2017-04-20